ധര്മ്മടം ബന്ധം തെളിഞ്ഞിട്ടും അനക്കമില്ലാതെ സര്ക്കാര് സാജനെ സംരക്ഷിക്കാന് മന്ത്രിയുടെ വിചിത്ര വാദം തിരുവനന്തപുരം: മരം മുറിക്കേസ് അട്ടിമറിച്ചതിന്റെ തെളിവുകള് പുറത്ത് വന്നിട്ടും പ്രതികള്ക്കൊപ്പം ഒത്തുകളിച്ച വനംവകുപ്പ് ഉദ്യോഗസ്ഥനെ സംരക്ഷിച്ച് സര്ക്കാര്. വനംവകുപ്പ് റിപ്പോര്ട്ടിന്റെ അടിസ്ഥാനത്തില് മാത്രം നടപടി എടുക്കാനാകില്ലെന്നാണ് വനംമന്ത്രിയുടെ നിലപാട്. എന്നാല് ഫോണ് രേഖ പുറത്ത് വന്നതോടെ മരംമുറിയിലെ ധര്മ്മടം ബന്ധം വ്യക്തമായെന്നും പ്രതികളെ മുഖ്യമന്ത്രി സംരക്ഷിക്കുകയാണെന്നും പ്രതിപക്ഷനേതാവ് കുറ്റപ്പെടുത്തി. മരംമുറി അട്ടിമറിയിലെ ധര്മ്മടം ബന്ധം തെളിയിക്കുന്ന ഫോണ്രേഖകള് പുറത്തായിട്ടും നടപടി എടുക്കേണ്ട വനംവകുപ്പ് ആരോപണ വിധേയനായ ഉദ്യോഗസ്ഥന് എന് ടി സാജനെ സംരക്ഷിക്കുകയാണ് ചെയ്യുന്നത്. മാസങ്ങള്ക്ക് മുമ്ബാണ് വനം വിജിലന്സ് മേധാവിയും എപിസിസിഫും എന്ടി സാജനും മരംമുറികേസിലെ പ്രതികളും തമ്മിലെ ബന്ധം വ്യക്തമാക്കി റിപ്പോര്ട്ട് നല്കിയത്. ശക്തമായ നടപടിക്ക് ശുപാര്ശ ഉണ്ടായിട്ടും ഉണ്ടായത് സ്വാഭാവിക സ്ഥലം മാറ്റം മാത്രമായി സാജനെതിരായ നടപടി. പ്രതികളും സാജനും മാധ്യമപ്രവര്ത്തകന് ദീപക് ധര്മ്മടവും തമ്മില് സംഘമായി പ്രവര്ത്തിച്ചെന്ന് കാണിക്കുന്ന ഫോണ്രേഖകള് പുറത്ത് വന്നിട്ടും വനംവകുപ്പിന് അനക്കമില്ല. സാജനെതിരായ റിപ്പോര്ട്ടില് മുഖ്യമന്ത്രിയാണ് കൂടുതല് അന്വേഷണത്തിന് നിര്ദ്ദേശം നല്കിയതിനാല് പിണറായിക്കെതിരെ നിലപാട് കടുപ്പിക്കുകയാണ് പ്രതിപക്ഷം, സാജനും ദീപക്കും ധര്മ്മടം സ്വദേശികളായതിനാല് ധര്മ്മടം ബന്ധം ആവര്ത്തിക്കുന്നു. സിപിഎമ്മുമായുള്ള ദീപകിന്റെ ബന്ധമാണ് കേസ് അട്ടിമറിക്കാന് ഉപയോഗിച്ചതെന്ന ആരോപണം ഉയരുമ്ബോള് പാര്ട്ടി ദീപകിനെ തള്ളുന്നു. വിവാദം മുറുകുമ്ബോ എഡിജിപിയുടെ നേതൃത്വത്തിലുള്ള പ്രത്യേക അന്വേഷണ സംഘത്തിന്റെ റിപ്പോര്ട്ട് വരട്ടെ എന്നാണ് സര്ക്കാര്തുരുന്ന നിലപാട് കൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്കീ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona